**Тәрбие сағатының тақырыбы:** «Отан неден басталады?»

**Мақсаты**: Жас ұрпақтың бойында өз үлтына, еліне, туған жеріне, Отанына деген сезімдерін оятып, өзінің қазақ екендігімен мақтанатын ұлтжанды азаматты тәрбиелеу.

**Көрнекіліктер:** Кітап көрмесі «Қазақстан-менің Отаным»,Қазақстан Республикасының елтаңбасы мен туы, Қазақстан картасы, Отан туралы нақыл сөздер.

**Сабақтың барысы:**

Ұйымдастыру кезеңі.

**Мұғалім:** Армысыздар, құрметті оқушылар! Елбасымыз Н.Ә. Назарбаев «Қазақстан-2030» стратегиялық даму бағдарламасында «Біз Қазақстанның барлық азаматтарының отаншылдық сезімі мен өз еліне деген сүйіспеншілігін дамытуға тиіспіз» деп бүгінгі жас ұрпаққа патриоттық тәрбие берудің қаншалықты маңызды екеніндігін атап айтты.

Патриоттық тәрбиенің басты мақсаты- Отанның сүйейтін ұлтжанды, намысшыл, жігерлі азамат тәрбиелеу. Бүгінгі өткізгелі отырған іс- шарамыздың мақсаты мен тәрбиелік мәні осында. Олай болса «Отан неден басталады?» тақырыбындағы тәрбие сағатымызды ашық деп жариялауға рұқсат етіңіздер.

Отан туралы дәйек сөздер.

1. Өз Отанын бұл дүниедегі жәннатың мен шуағың. Сондықтан білімің мен қайрат – жігеріңді еліңнің мүддесіне жұмса.

2. Туған елің дәулетті, туған жерің сәулетті болса, сен де сәулетті боласың.

3. Нағыз адам Отанының даңқын шығарады,риза болған Отаны өз ұлының даңқын шығарады.

4. Отанды сүю- суығына шыдап, ыстығына күю. Н.Назарбаев.

**1-** **жүргізуші.** Отан дегеніміз – әр адамның туып өскен жері, туған –туыстарымен, жақындарымен бірге тұратын ата мекені. Бұл дүниеде біздің бір ғана Отанымыз бар- ол Тәуелсіз Қазақстан.

**2-жүргізуші.** Адамның бақытты өмір сүруі көп жағдайда Отанға деген сүйіспеншілігіне байланысты. Біз- қазақ елінің тәуелсіз мемлекет атанып, көк туы желбіреген жұлдызды сәтінде дүниеге келген бақытты ұрпақпыз.

**1-жүргізуші.** Қазіргі Қазақстан-дүниежүзіндегі көптеген мемлекет таныған беделді елдердің біріне айналды. Қазақ елінің тұңғыш президенті Н.Ә.Назарбаев Қазақстан халқына қажетті нәрсенің бәрін шешіп берді. Ғажайып Астана салды. Астанамыз күннен – күнге көркейіп келеді. Қазіргі уақытта Астана қаласы – Қазақстанның саясм және мәдени орталығы. Астанаға барған адам «Астана -Бәйтерекке» шығып, биіктен айналаға қарап, бұл менің туған өлкем, сүйікті Отаным – Қазақстаным деп мақтанышпен айта алады.

**2-жүргізуші.** Көп аузынан түспейтін,

 Отан деген немене?

 Оның тұлға, түс кейпін

 Достым білгің келе ме?

**1-оқушы.** Бақытты боп жүргенім,

 Сенің арқаң, Ұлы Отан.

 Елім менің –тірегім,

 Құшағында гүл атам.

**2- оқушы.** Шығысыңнан арайлы

 Күліп атқан құба таң.

 Сенен бақыт тарайды,

 Баршамызға Ұлы Отан.

**3-оқушы.** Сарқылмайтын қуатым,

 Тірегімсің сен Отан,

 Мәңгі соғып тұратын,

 Жүрегімсің сен Отан!

**Мұғалім сөзі.** Иә «Отан» сөзінің мәні өте кең. Отан «елім» деп еңіреп өткен ерлерден «бостандық» деп боздап өткен боздақтардан басталады. Отан Алаштың айбынын асыраған әрідегі Керей мен Жәнібек ханнан, берідегі Абылай хан мен хан Керейден басталады.

Отан сыртқы жаудан елін қорғаған эпостағы Алпамыс, Қара Қыпшақ Қобыланды және тарихтағы Қаракерей Қабанбай, Қанжығалы Бөгенбай, Шапырашты Наурызбай сынды батырлардан басталады.

Отан Абай мен Шоқаннан, армандап кеткен Алихан мен Мұстафадан, Сәкен мен Мағжаннан басталады.

Отан әруақты батыр бабалардың көзіндей Бауыржан Момышұлынан, батыр қыздарымыз Әлия мен Мәншүктен, ел азаттығы үшін шейт болған Желтоқсан көтерілісінің боздақтарынан басталады. Олар өз Отанының патриоттары.

Иә, осындай аға- апалрының өмірінен үлгі, ерлігінен жігер алып өз елін жанынндай сүйетін әрбір жас өрен Отанның патриоты болып саналады.

**4-оқушы.** Отан дейміз от жаққан жерімізді,

 Отан дейміз өсірген елімізді.

 Отан дейміз туған жер, атамекен,

 Биік тау, орман тоғай көлімізді

 Отанның шеті де жоқ, шегі де жоқ,

 Ол бірақ өз үйіңнен басталады.

**5-оқушы.** Отан – деп соғар жүрегім,

 Отан- деп айтар тілегім.

 Арайлап атсын таңымыз,

 Қуаныш, бақыт сыйлаған,

 Отанға алғыс айтамыз.

**Мұғалім.** Құрметті оқушылар! Отаны бірдің- тілегі бір, жүрегі бір. Олай болса, Тәуелсіз Отанымыз – Қазақстанның таңы нұрлы болып, ел еңсесі биік болсын деген тілекпен тәрбие сағатымызды аяқтаймыз!